ฝังยาคุมแบบ 3ปี ตอนนนี้ฝังมา 1ปี 3เดือนแล้วตลอดเวลา 1ปีที่ผ่านมาเป็นประจำเดือนตลอดทั้งเดือนไม่ได้เป็นมากนะค่ะแต่จะไหลตลอด ถ้าไม่ใส่ผ้าอานามัยมันไหลแต่ละครั้งจะเลอะถึงกางเกงต้องเปลี่ยนเลยจำเป็นต้องใส่ตลอด แต่พอมาตอนเดือนธันวามันมีช่วงที่หายเป็นอยู่3-4แล้วก็เป็นอีก1อาทิตแล้วก็หายไป มาเดือนมกราคมเป็นครั้งเดียว7วันแล้วหายไปจนมาถึงเดือนนี้เป็นมาสองอาทิตแล้วค่ะ ตอนกินยาคุมก็เป็นนะค่ะแระจำเดือนมากะปิดกะปอยถ้าเลิกกินก็จะเป็นปกติค่ะ
สวัสดีค่ะ งาน,ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย โดยมีปริมาณน้อยๆ มาบ้างไม่มาบ้าง หรืออาจทำให้มีประจำเดือนมาติดต่อกันนาน หรือมีปริมาณมากได้ หรือก็อาจทำให้ประจำเดือนอาจขาดหายก็ไปได้ค่ะดังนั้น หากฝังยาคุมกำเนิดอยู่ แล้วได้มีเลือดออกมาตลอดทั้งเดือน โดยมีปริมาณน้อยๆ ตามด้วยการมีเลือดออกบ่อยๆ มาๆ หายๆ ดังกล่าว ก็น่าจะเกิดจากผลข้างเคียงของยาฝังคุมกำเนิดได้ค่ะ อย่างไรก็ตาม หากเลือดออกบ่อยๆ ออกติดต่อกันนาน แม้จะมีปริมาณน้อย ก็อาจทำให้เกิดภาวะโลหิตจางตามมาได้ ดังนั้น แนะนำควรไปพบสูติ-นรีแพทย์เพื่อรักษาให้เลือดหยุดไหล โดยแพทย์อาจให้ยาฮอร์โมนเอสโตรเจน หรือคุมกำเนิดชนิดที่เป็นฮอร์โมนรวมทานร่วมไปด้วยซักระยะ เมื่อเลือดหยุดไหลแล้ว ก็จะให้หยุดทานและประเมินอาการซ้ำ หากยังคงมีเลือดออกอีกบ่อยๆ ก็อาจพิจารณาถอดยาฝังคุมกำเนิดออกค่ะ นอกจากนี้ จะได้ตรวจด้วยว่ามีสาเหตุอื่นๆ ร่วมด้วยหรือไม่ เช่น มีการติดเชื้อในโพรงมดลูก เยื่อบุโพรงมดลูกหนาตัวผิดปกติ เป็นต้น